Maria Kristina av Savoia

Maria Kristina av Savoia (Maria Christina Carlotta Giuseppina Gaetana Elisa di Savoia, født 14. november 1812 i Cagliari, Kongedømmet Sardinia, død 21. januar 1836 i Napoli) var gift med Ferdinand II av De to Sicilier og dronning av De to sicilier. Hun døde i barsel da hun fødte sønnen Frans, som senere ble Frans II av De to Sicilier.

Hun var den yngste datter av  Viktor Emanuel I og Maria Theresia av Østerrike-Este.

Hun var kjent ved hoffet som stille og sky, beskjeden og reservert, og trivdes ikke ved det kongelige hoff. Forholdet til ektemannen var ikke så godt da han ikke hadde tålmodighet med hennes tilbaketrukkethet. Hennes undersåtter satte imidlertid pris på hennes beskjedenhet og ydmykhet.Italiensk dronning klar for saligkåring, Den katolske kirke, 4. mai 2013, besøkt 6. mai 2013

Hun ble erklært Guds tjener 9. juli 1859 av pave Pius IX, og ærverdig 6. mai 1937. 2. mai 2013 autoriserte pave Frans prefekten for Kongregasjonen for helligkåringer, Angelo Amato å utstede et dekret som førte til at hun ble saligkåret i basilikaen Santa Chiara i Napoli 25. januar 2014 i Napoli.Den salige Maria Kristina av Savoia (1812-1836), biografi på katolsk.no

 Referanser 

Kategori:Huset Savoia
Kategori:Huset Bourbon-De to Sicilier
Kategori:Personer fra Cagliari
Kategori:Saligkårede
Kategori:Fødsler i 1812
Kategori:Dødsfall i 1836